CELEX: C2006/086/32
Language: fi
Date: 2006-04-08 00:00:00
Title: Asia C-82/06: Euroopan yhteisöjen komission  8.2.2006  Italian tasavaltaa vastaan nostama kanne

8.4.2006   
            
            
               FI
            
            
               Euroopan unionin virallinen lehti
            
            
               C 86/17
            
         Euroopan yhteisöjen komission 8.2.2006 Italian tasavaltaa vastaan nostama kanne
   (Asia C-82/06)
   (2006/C 86/32)
   Oikeudenkäyntikieli: italia
   Euroopan yhteisöjen komissio on nostanut 8.2.2006 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat D. Recchia ja M. Konstantinidis.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut jätteistä annetun direktiivin 75/442/ETY (1), sellaisena kuin se on muutettuna, 7 artiklan 1 kohdan ja vaarallisista jätteistä annetun direktiivin 91/689/ETY (2) 6 artiklan mukaisia velvoitteitaan, koska se ei ole laatinut
               
                           —
                        
                        
                           direktiivin 75/442/ETY, sellaisena kuin se on muutettuna, 7 artiklan 1 kohdan mukaista jätehuoltosuunnitelmaa Riminin maakunnan osalta,
                        
                     
                           —
                        
                        
                           direktiivin 75/442/ETY, sellaisena kuin se on muutettuna, 7 artiklan 1 kohdan neljännen luetelmakohdan mukaista jätehuoltosuunnitelmaa, jossa mainitaan sopivat paikat tai laitokset jätteistä ja vaarallisista jätteistä huolehtimiseksi, Lazion alueen osalta,
                        
                     
                           —
                        
                        
                           direktiivin 91/689/ETY 6 artiklan mukaista jätehuoltosuunnitelmaa Friuli Venetsia-Giulian alueen ja Puglian alueen sekä Etelä-Tirolin Bolzanon autonomisen maakunnan ja Riminin maakunnan osalta
                        
                     eikä se ole ilmoittanut niistä komissiolle.
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Jäsenvaltioiden on jätedirektiivin, sellaisena kuin se on muutettuna, 7 artiklan ja vaarallisia jätteitä koskevan direktiivin 6 artiklan tarkoituksessa laadittava jätehuoltosuunnitelmat ja ilmoitettava niistä komissiolle.
   Italian tilanne ei ole vielä täydellinen siltä osin kuin on kyse jätehuoltosuunnitelmien laatimisesta ja niiden ilmoittamisesta komissiolle. Komissio ei tähän päivään mennessä ole vielä saanut ilmoituksia kaikista kahdessa edellä mainitussa direktiivissä tarkoitetuista suunnitelmista.
   
      (1)  EYVL L 194, s. 39.
   
      (2)  EYVL L 377, s. 20.